Title: Descartes: Preguntes 1 i 3
Course: Filosofia: 2n trimestre > Section: Descartes: Activitats

Llegeix aquest text i planteja de forma esquemàtica la resposta a la pregunta 1 i la resposta a la pregunta 3.

Per a la pregunta 1: llista d'idees i tipus de relació entre les idees.

Per a la pregunta 3: què exposa el text sobre el tema proposat i llista d'idees relacionades que no apareixen en el text.

"A més a més, trobo en mi diverses facultats de pensar que tenen cadascuna la seva particularitat, com per exemple les facultats d'imaginar i de sentir, sense les quals puc molt bé concebre'm del tot clarament i distinta, però no recíprocament elles sense mi, és a dir, sense una substància intel·ligent a la qual estan unides i pertanyen. [...] Conec altres facultats, com les de canviar de lloc, estar en diverses situacions, i altres de semblants que, com les precedents, tampoc no poden ser concebudes sense alguna substància, a la qual estan unides, ni, conseqüentment, existir sense ella. Però, és molt evident que aquestes facultats, si és cert que existeixen, han de pertànyer a alguna substància corpòria o extensa, i no a una substància intel·ligent, ja que en el seu concepte clar i distint hi ha inclosa una certa extensió, però no hi ha intel·ligència. A més a més, no puc dubtar que no hi hagi en mi una certa facultat passiva de sentir, és a dir, de rebre i de conèixer les idees de les coses sensibles; però, em seria inútil i no la podria utilitzar, si no hi havia també en mi, o en alguna altra cosa, una facultat activa, capaç de formar i produir aquestes idees. Ara bé, aquesta facultat no pot ser en quant que no sóc més que una cosa que pensa, ja que no pressuposa el meu pensament, i aquelles idees em són representades sovint sense que jo hi contribueixi gens, i moltes vegades contra la meva voluntat. Cal, doncs, necessàriament que sigui en alguna substància diferent de mi... [...]. I aquesta substància és un cos, és a dir, una naturalesa corpòria..."

DESCARTES, Meditacions metafísiques VI

1. Expliqueu breument -al voltant de 40-80 paraules- les idees principals del text i com hi apareixen relacionades. [2 punts]

3. Expliqueu el concepte de cos que es desprèn d'aquest text (En la vostra resposta, haureu de referir-vos als aspectes del pensament de Descartes que siguin pertinents, encara que no apareguin explícitament en el text.) [3 punts]

Pots consultar l'esquema que hi ha en aquest apartat.